[{"text_idx": "#000002", "text": "Akzidenteak gobernatzearen artea (In\u0303igo Astiz)"}, {"text_idx": "#000003", "text": "Paladinari, izpirituaren indarra aitortu ohi zaio eta baita indar hori abenturetan probatzeko gogoa ere. Bertsotik bertsora aldatzen dira izen zehatzak, eta ekintza nobleen paladin hauek, hemen, Miren, Leire eta Ibon deitzen dira. Beren gogo egoskor eta irmoagatik, gai dira gure umorea berritzeko, eta beren bideo, hormigoi edo kartoizko tresnetan berpizten dute sorkuntzaren betiereko ilusioa."}, {"text_idx": "#000004", "text": "Artea dute negoziaziorako abiapuntu, hipotesirik gabeko ezagutza den neurrian eta deus komunikatzen ez duen heinean. Subjektibotasun des-subjektibizatu batetik aritzen dira, beren indarra lehenagokoa delako subjektua eta kultura baino, nahiz eta, gero, haiekin paktatu, gaitasunaren eta gaitasun faltaren bidegurutzean. Ezezkoaren baiezkoan. Indarraren eta arauaren arteko ezinegonean. Ezorduan. Edertasun paradoxiko batean, zeinek forma txarretatik eratorriko den Forma bat beharrezkoa duen, jakinda forma txarra bat ere ez dela."}, {"text_idx": "#000006", "text": "ESCIVI Zine eta Bideo eskolarekin elkarlanea"}]